google/wiki40b huggingface dataset:
Liaudies daina

Liaudies daina – liaudies muzikos žanras, kuris būdingas etninei tam tikro krašto kultūrai. Tai yra daina, kuri buvo sukurta etninių grupių aplinkoje, dažniausiai tokios dainos būdavo dainuojamos grupėmis. Daugiausiai liaudies dainų mokėjo piemenėliai, kurie dieną iš dienos ganė gyvulius, paukščius ir turėjo daug laisvo laiko. Jų liaudies dainos dažniausiai buvo raudos. Visos liaudės dainos būdavo pergyvenimo pasekmės, kai vyrai išjodavo į karą, kai tampama našlaitėliu, kai įsimylima, kai sunkiai dirbama. Kiekvienas kraštas turi savo liaudies dainas.
Aukso Žuvis

Aukso Žuvis (Dorado, Dor) – 72-as iš 88 pagal dydį blyškus pietų pusrutulio žvaigždynas. Lietuvoje nematomas. Žvaigždyną į žvaigždėlapius įtraukė Johann Bayer 1603 veikale Uranometria. Ant šio žvaigždyno ir Stalkalnio žvaigždyno ribos yra Didysis Magelano Debesis.
Ryškiausios žvaigždės pavadinimų neturi.
Taifa

Istorija

Taifų laikotarpiai Al-Andalusijoje egzistavo tris kartus, XI, XII ir XIII a. Šios valstybėlės atsirasdavo tada, kai nusilpdavo centrinė valdžia ir prasidėdavo Al-Andalusijos decentralizacija. Tais laikotarpiais stipriausi miestai sugebėdavo konsoliduoti valdžią tam tikroje teritorijoje, sukurdami savo valstybes. Dėl to taifai dažniausiai vadinami savo sostinių pavadinimais.

Ankstyvieji taifai (1031-1094)

Ankstyvieji taifai ėmė rastis dėl Al Andalusijos administracinio suskirstymo ir vidaus nesutarimų Kordobos kalifate, kurie vyko tarp atskirų etninių grupių. XI a. prasidėjus pilietiniam karui, įvyko šalies dezintegracija, tačiau formaliai ji įteisinta buvo 1031 m., sulig oficialiu Kordobos kalifato žlugimu.
Taifai dažniausiai buvo silpni, čia kovojo atskiros dinastijos, ir kova tarp jų reiškėsi ne tik per karus, bet taip pat ir per kultūrinę konkurenciją. Vienas stipriausių taifų pietuose tais laikais buvo Sevilija, kuri bandė suvienyti Al Andalusiją, bet tai iki galo nepavyko.
Jų tarpusavio kovos leido stiprėti krikščionių rekonkistai šiaurėje, ir daug taifų šiaurėje buvo užkariautos šiuo laikotarpiu.
1085 m. krikščionims paėmus vieną stipriausių ir didžiausių taifų, Toledą, į pagalbą buvo pakviesti Almoravidai iš Mauritanijos, kurie XI a. pabaigoje, iki 1094 m. suvienijo islamo įtakoje likusius taifus ir prijungė juos prie savo imperijos Šiaurės Afrikoje.

Taifai XII a. (1138–1147)

Valdant Almoravidui Ali ibn Jusufui, berberų imperija ėmė pralaimėti krikščionims, ir centrinė valdžia vėl nusilpo. XII a. viduryje islamiškoji Al Andalusija vėl suiro į atskirus taifus.
Juos nusilpusius ėmė užkariauti Kastilija, Aragonas ir Portugalija, o 1147 m. Lisabonos paėmimas tapo lūžio tašku, dėl kurio musulmonai į pagalbą pasikvietė Almochadus iš Maroko. Šie prijungė likusiuos musulmoniškus taifus prie savo imperijos.
Polius (kompleksinė analizė)

Polius kompleksinėje analizėje yra kompleksinio kintamojo funkcijos  izoliuotas ypatingas taškas (tai yra taškas, kuriame ji elgiasi kaip ir funkcija  prie z = 0) , kuriame .
Vilniaus staklių gamybos technikumas

Vilniaus staklių gamybos technikumas  – technikumas, veikęs Vilniuje, rengęs staklių gamybos specialistus. Įsteigtas apie 1964 m. Baigus mokymą, buvo išduodami šalto metalo apdirbimo, pjovimo technologijų specialybės diplomai. Kartu buvo galima gauti ir vidurinio mokslo baigimo atestatą.
Adresas: Palydovo g. 29, Naujoji Vilnia.
Hematoma

Hematoma (gr. haima, kilm. haimatos - kraujas) - ribota išsiliejusio kraujo sankaupa audinyje ar tarp audinių (liaudyje dar vadinama mėlyne). Atsiranda, kai dėl traumos arba per operaciją plyšta arterija arba vena, kartais – kai dėl ligos plyšta kapiliarai. Iš kraujagyslės išsiliejęs kraujas praskiria audinius ir užpildo susidariusią ertmę. 
Hematoma būna paviršinė arba gilioji. Pastaroji (pvz., galvos smegenyse) gali būti labai pavojinga. Nedidelė hematoma po 4-6 dienų dažnai rezorbuojasi savaime; apie didelę hematomą prasideda uždegimas, ji gali supūliuoti.

Gydymas

Iš pradžių gydoma šalčio procedūromis (pvz., ant sutrenktos vietos dedamas šaltas kompresas, ledo), po 1-2 dienų – šilumos, fizioterapijos procedūromis. Kartais dėl hematomos ligonis operuojamas. Jei hematoma pulsuoja, operuojama skubiai.
Antanina Tunaitienė

Biografija

1972 m. baigė Lietuvos veterinarijos akademiją, zootechnikė. Valstybinės gyvulių veislininkystės priežiūros tarnybos inspektorė, 2010 m. pensininkė.
Lietuvos socialdemokratų partijos Jurbarko rajono skyriaus narė. 2007–2011 m. ir nuo 2011 m. Jurbarko rajono savivaldybės tarybos narė. 
Jurbarko profesinės sąjungos pirmininkė, Jurbarko kredito unijos paskolų komiteto narė. Našlė, vaikai Vaidas, Jurgita, Ramunė.
Antamakiai

Istorija

Žinomas nuo 1554 m. XVI–XVIII a. priklausė Balninkų seniūnijai. 1654 m. minimas Videniškių krikšto metrikų knygoje. 1765 m. kaime buvo 5 ūkiai.
San Ignasio Mini

San Ignasio Mini (isp. San Ignacio Miní) – jėzuitų misija dabartinėje Argentinos teritorijoje, Misjoneso provincijoje, šalia San Ignasijaus miesto. Įkurta 1630 m. ir buvo viena iš 30 misijų, įkurtų Argentinos, Paragvajaus ir Brazilijos teritorijose. Būdingas vadinamasis gvaranių baroko stilius.
Pastatas suprojektuotas italų architekto Juan Brasanelli. Bažnyčios ilgis 74 m, plotis 24 m. Sienos pagamintos iš aplinkinio raudonojo smiltainio. 1733 m. misijoje gyveno apie 4000 krikštytų indėnų gvaranių. Išlikusios kapinės.
Paminklo vietoje veikia muziejus. 1984 m. San Ignasio Mini misija įtraukta į UNESCO pasaulio paveldo sąrašą.
Birčenafo tiltas

Duomenys

Pastatytas 1935 m., statybos užtruko 20 mėnesių. 329 m ilgio tiltas tuo metu pasaulyje buvo trečias tarp ilgiausių kabančiųjų vienaarkių tiltų. Plieno konstrukcijų svoris – 1500 t. 1970 m. tilto nešančioji galia apribota iki 40 t, bet 1984 m. pagal Pasaulio banko finansuojamą projektą jo važiuojamoji dalis buvo sustiprinta ir praplatinta nuo 7,2 m iki 10,0 m pločio. Gretimas kaimas šalia tilto tapo vietos ūkio centru.
Stančiai

Etimologija

Pavadinimas kilo iš asmenvardžio Stančius daugiskaitos. Rašytiniuose šaltiniuose rašomas vok. Stentzell Myneck, Stantz Mineigke, Mineicken Stantz, Standszen, Minneiken Stanz, Meneicken Stantz, Standschen, liet. Stanšiai.

Aplinkinės gyvenvietės

Peskojai – 1 km
KRETINGALĖ – 1 km
Kopūstai – 1 km
Pipirai – 1 km
Kalnuvėnai – 1 km 
 Kalotė – 4 km
Zalesių valsčius (Liublino vaivadija)

Administracinis suskirstymas

Berezuvka, Derečanka, Dobrin Dužai, Dobrin Kolonija, Dobrin Malai, Horbuvas, Horbuv Kolonija, Kijoviecas, Kijoviec Kolonija, Kijoviec PGR, Kloda Duža, Kloda Mala, Kočukuvka, Lachuvka Duža, Lachuvka Mala, Malova Gura, Mokrani Novė, Mokrani Starė, Novosiulkai, Vulka Dobrinska, Zalesiai.
Biomechanika

Biomechanika (arba biologinė mechanika) – mokslas, naudojantis mechanikos principus, tirti žmogaus ir gyvūnų mechaninį judėjimą.

Tyrimo objektas

Biomechanikos mokslo, jungiančio biologiją ir mechaniką, objektas – gyvūnų ir žmogaus organų mechaninės savybės ir aktyvūs judesiai, aprašomi remiantis mechanikos dėsniais bei gyvo organizmo anatomijos ir fiziologijos ypatumais. Tai pagrindinių mechaninių principų ir dėsnių (pvz., masės, judesio kiekio, energijos tvermės dėsniai, termodinamikos principų) pritaikymas tiriant gyvų organizmų judėjimą.
Cambridge United FC

Istorija

Klubas įkurtas 1912 m. Tuo metu vadinosi Abbey United FC.
1951 m. pasikeitė pavadinimą ir tapo Cambridge United FC.
Pastaruoju metu žaidė ketvirtos pakopos pirmenybėse (League Two).

Sudėtis

Atnaujinta: 2019 m. gegužės 18 d.
Ūstis prie Labės

Istorija

Vietovė žinoma nuo romėnų laikų (lot. Usk super Albium).

Pavadinimo kilmė

Miesto vardas Ústí čekiškai reiškia „santaka, žiotys“, pabrėžiant vietovės išsidėstymą prie dviejų upių santakos. Prie pavadinimo pridėtas Labės paminėjimas siekiant miestą skirti nuo kito miesto panašiu vardu (Ūstis prie Orlicės).
Baltosios naktys

Baltosios naktys – laikotarpis, kai pilietinė prieblanda trunka visą naktį. Jų metu dangus pilnai nesutemsta, visą laiką būna sutemos.
Šiaurės platumose vasarą astronominės sutemos trunka ištisą naktį, jei vietovės geografinė platuma yra didesnė už 60,5° š. pl., pietų platumose – jei didesnė už 60,5° p. pl. Platumose už poliarinio rato baltosios naktys tęsiasi 1-3 savaites iki poliarinės dienos ir po jos pabaigos, tolstant nuo ašigalių, baltųjų naktų kiekis mažėja. Kuo arčiau saulėgrįžos diena, tuo šviesesnės naktys.
Augustas Bielinis

Augustas Bielinis (1886 m. gegužės 10 d. Suosto k., Biržų r. – 1971 m. birželio 16 d. Kurmenės k., Latvija), vargonininkas ir chorvedys.

Biografija

Kurį laiką pasimokęs pas vietos vargonininką, netrukus tapo jo padėjėju. Suosto bažnytkaimio klebonas J. Stasevičius, pastebėjęs jaunuolio muzikinius gabumus, 1907 m. pasiuntė mokytis į J. Naujalio vargonininkų kursus Kaune. Baigęs kursus, gavo vargonininko vietą Rezeknės mieste Latvijoje. Jausdamas muzikos žinių stoką, 1913 m. nuvyko į Peterburgą ir įstojo į vargonininkų mokyklą, bet, kilus Pirmajam pasauliniam karui, 1914 m. buvo mobilizuotas į carinės Rusijos kariuomenę, pateko į vokiečių nelaisvę.
Nuo 1920 m. vėl vargonininkavo Rezeknės parapijoje, vadovavo chorui. Grįžęs į Lietuvą, 1923 m. apsigyveno Šeduvoje, kur daug metų vargonininkavo bažnyčioje ir vadovavo parapijos chorui. Iki 1928 m. kartu dirbo ir Šeduvos progimnazijos muzikos ir kūno kultūros mokytoju, vadovavo pučiamųjų orkestrui. Jo vadovaujamas Šeduvos bažnyčios choras buvo pasiekęs gerą meninį lygį, atlikdavo sudėtingesnius keturbalsius religinės ir pasaulietinės muzikos kūrinius. Tai J. Haydno, I. Mitterero, J. Zanglo, J. G. Stehle, F. Schopfo, J. Arkadelto, J. Naujalio, A. Kačanausko, Č. Sasnausko giesmės ir mišios. Choras ne tik giedojo bažnyčioje, bet ir rengė vakarus – koncertus, pastatė M. Petrausko operetes „Kaminkrėtys ir malūnininkas“ ir „Consilium facultatis" (pagrindinį Gaspero vaidmenį atliko A. Bielinis). Choras dalyvavo 1928 ir 1930 m. visos Lietuvos dainų šventėse Kaune ir 1938 m. dainų šventėje Klaipėdoje. 1934 m. suorganizavo bažnytinių chorų sąskrydį, kuriame dalyvavo Šeduvos, Baisogalos ir Sidabravo parapijų chorai. Šeduvos bažnyčioje giedojo solistai V. Jonuškaitė, I. Motekaitienė, J. Būtėnas, S. Dievaitytė ir J. Byra.
Sovietų Sąjungai okupavus Lietuvą, vengdamas bolševikų persekiojimo, 1945 m. pasitraukė į Latviją – Kurmenės bažnytkaimį (motinos tėviškė), kur iki mirties vargonininkavo bažnyčioje, vadovavo kaimo kultūros namų chorui, kurį parengdavo Bauskės rajono dainų šventėms.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Vladimiras Gorodeckis

Biografija

IĮ „Pagėgių šeimos centras“ direktorius, gydytojas.
Lietuvos centro sąjungos, 2008 m. Lietuvos Respublikos liberalų sąjūdžio Pagėgių skyriaus narys.
2000–2003 m. ir nuo 2011 m. Pagėgių savivaldybės tarybos (koalicija „Pagėgių kraštui, Pagėgių žmonėms, Pagėgių ateičiai“) narys.
Rita Skirsgilienė-Leščiukaitytė

Rita Skirsgilienė-Leščiukaitytė (1941 m. gruodžio 25 d. Marijampolėje), choro dirigentė ir pedagogė.

Biografija

Pirmasis muzikos mokytojas buvo Sigitas Urmulevičius Švėkšnos vidurinėje mokykloje. Baigusi minėtą mokyklą, Rita 1960–1964 choro dirigavimo mokėsi Klaipėdos muzikos technikume (dėst. V. Uloza ir Bronislovas Skirsgilas). Choro dirigavimo studijas neakivaizdiniu būdu 1972 baigė Lietuvos valstybinėje konservatorijoje (vyr. dėst. Vytauto Četkausko ir vyr. dėst. J. Barausko klasės).
1964–1967 Klaipėdos Melnragės kultūros namų direktorė ir meno vadovė.
Nuo 1967 rudens Klaipėdos 1-osios J. Karoso vaikų muzikos mokyklos mokytoja, nuo 1995 vyresnioji muzikos mokytoja. 1968 suorganizavo IV–VI klasių jaunių chorą (50-60 dalyvių) ir sėkmingai jam vadovauja. Choras parengiamas Klaipėdos miesto dainų šventėms ir kitiems kultūros renginiams, dažnai pasirodo koncertuose.
Nuo 1975 dalyvavo visose respublikinėse dainų šventėse, 1990 Lietuvos tautinėje dainų šventėje, 1994 I ir 1998 II Pasaulio lietuvių dainų šventėse bei 1997 Lietuvos moksleivių dainų šventėje Vilniuje. Choras yra daugelio įvairių konkursų prizininkas, 1995 Pamario krašto vaikų ir jaunimo chorų festivalyje „Pavasario balsai“ pelnė diplomą, 1996 su pasisekimu koncertavo Vokietijoje, gražiai pasirodė 1997 Klaipėdos miesto jaunųjų atlikėjų festivalyje „Skambanti banga". Choro koncertinėse programose yra ir sudėtingesnių kūrinių.
R. Skirsgilienė 1972–1986 choro dirigavimą ir kitas disciplinas dėstė Lietuvos valstybinės konservatorijos Klaipėdos fakultetuose, ten parengė 9 muzikos mokytojus – chorvedžius. Yra Klaipėdos miesto dainų švenčių dirigentė, mokyklų chorų konsultantė, apžiūrų ir konkursų žiuri narė. Pedagogė apdovanota Liaudies švietimo pirmūno ženkleliu.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Amerika (Prienai)

Aplinkinės gyvenvietės

Lavariškės – 2 km 
 AUKŠTADVARIS – 4 km
Pro Evolution Soccer

Pro Evolution Soccer (trumpiau − PES, taip pat World Soccer: Winning Eleven) – futbolo sporto kompiuterinių žaidimų serija, kurią nuo 2001 m. kuria ir leidžia Japonijos „Konami“ kompanija.

Apie žaidimus

„Pro Evolution Soccer“ žaidimų serija pradėta leisti 2001 m. Jos pirmtaku buvo 1996 m. išleistas žaidimas „Goal Storm“. Iki 2001 m. pasirodė dar keletas žaidimų. „PES“ žaidimai leidžiami kiekvienais metais, rudens mėnesiais. Europoje žaidimai iš pat pradžių turėjo „PES“ pavadinimą, kai kituose regionuose būdavo pardavinėjami „World Soccer: Winning Eleven“ pavadinimu. Nuo 2007 m. „PES“ pavadinimas naudojamas JAV rinkoje ir 2015 m. tik Japonijoje išleistas žaidimas naudojo „Winning Eleven“ pavadinimą.
„Pro Evolution Soccer“ pagrindinis konkurentas yra JAV kompanijos „Electronic Arts“ leidžiama „FIFA“ žaidimų serija. Paprastai „PES“ žaidimai yra prastesnės grafikos nei taip pat kasmet leidžiami „FIFA“ žaidimai ir „Konami“ turi mažiau licenzijuotos medžiagos iš pagrindinių futbolo lygų lyginant su „FIFA“ serija, kuriai pavadinimą oficialiai licenzijavo Tarptautinė futbolo federacija (FIFA). Pavyzdžiui, tik „FIFA“ serija turi populiarių Anglijos „Premier League“ ir Vokietijos „Bundesliga“ čempionatų licenzijas. Kai „PES“ serijai išskirtinai licenzijuotos UEFA Čempionų lyga, UEFA Europos lyga.
Iki 2006 m. „PES“ žaidimai buvo leidžiami numeruoti „PES“, „PES 2“ ir t. t., nuo 2006 m. leidžiami su vienais metais aukštesniu skaičiumi − „PES 2007“, „PES 2008“ ir t. t. Serijos žaidimai paprastai išleidžiami esamos kartos „PlayStation“ ir „Xbox“ konsolėms. Serijos žaidimai susilaukė komercinės sėkmės: 2012 m. duomenimis bendrai buvo parduoti daugiau nei 76 mln. kopijų tiražu.
Pakeleivis (2007 filmas)

Turinys

Studentų Pora Džimas ir Greisė susiruošia atostogų. Važiuodami Meksikos dykuma, jie paima pakeleivį, prisistačiusį Džonu Raideriu. Pastarasis netrukus pradeda jiems grasinti, tačiau jaunuoliai sugeba išstumti jį iš automobilio. Kai atrodo, kad pavojus praėjo, juos aplenkia kitas automobilis, kuriame su kitais žmonėmis važiuoja ir Raideris. Džimas su Greise bando juos perspėti, tačiau nesuvaldo mašinos ir nuvažiuoja nuo kelio. Eidami keliu, vėliau jie randa automobilį ir išžudytą šeimą. Bandydami pakviesti pagalbą, jiedu patys tampa pagrindiniais įtariamaisiais, tačiau Raideris turi tikslą tęsi žaidimą: išžudęs policinkus, jis padeda Džimui ir Greisei pabėgti.
Tamilnadas

Istorinis Pietų Azijos subregionas

Tamilnado valstija sutampa su istoriniu – kultūriniu Pietų Azijos subregionu. Šis subregionas nuo seno buvo gyvenamas tamilų, kurie šią šalį vadino Tamilakamu (தமிழகம்) (senąja tamilų kalba – Tamižakam). Kai kuriais atvejais šis terminas reiškė ir gretimas teritorijas: tamilų gyvenamą šiaurės Šri Lanką ir Keralą. Šis regionas nebuvo prijungtas prie Indijos iki pat kolonijinio Britų Indijos laikotarpio.

Administracinis suskirstymas

Tamilnado valstija skirtoma į 30 apskričių.
Anaris

Anaris (gr. αναρή) – kiprietiškas išrūgų sūris. Anaris yra mažiau žinomas sūris, nei kitos vietinio sūrio rūšys (pvz., haloumis), bet dėka sūrių parodų ir festivalių įgauna populiarumą. Vienas iš vietinių anario gamintojų, 2005 m., Jungtinėje Karalystėje vykusiame pasauliniame „World Cheese Awards“ renginyje gavo sidabrinį medalį.

Gamyba

Anario gamyboje naudojamos išrūgos, gaunamos gaminant kitų rūšių sūrius, tokius kaip haloumį ar kefalotyrį. Išrūgos kaitinamos iki 65 °C. Pasiekus šią temperatūrą kartais įpilamas nedidelis kiekis pieno (5−10 %), pagerinant sūrio kokybę. Tada, padidinus temperatūrą iki 80−85 °C sūris ima formuotis nedidelių gabaliukų pavidalu.

Rūšys

Sūris pagamintas pagal paprasčiausią receptą yra baltos spalvos ir labai minkštos struktūros, panašios į varškės sūrio ar rikotos. Dažnai sūris pagardinamas druska ir džiovinamas šildytuve (seniau sūrius džiovindavo saulėkaitoje), taip jis tampa labai tvirta ir ilgai šviežia išliekančia sūrio rūšim.
Real Valladolid CF

Istorija

Klubas įkurtas 1928 m. Net 41 sezoną žaidė elito pirmenybėse La Liga. Paskui iškrito iš pirmenybių, o šiuo metu yra LaLiga2 dalyviai.
Stasys Malevskis

Biografija

1886 m. baigė Vilniaus gimnaziją. 1886–1889 m. studijavo Sankt Peterburgo universiteto Gamtos–matematikos fakultete. Už revoliucinę veiklą 1889 m. suimtas. 1889–1894 m. buvo tremtyje Sibire; per Kiniją pabėgo į JAV. Pasivadino S. Malevskiu. Bruklino vakariniuose kursuose dėstė lietuvių kalbą. Brukline įsteigė „Apšvietos“ draugiją mokslinėms paskaitoms rengti. 1894 m. redagavo laikraštį „Nauja gadynė“. Bendradarbiavo laikraščiuose „Kardas“, „Nauja gadynė“, „Vienybė lietuvninkų“. Parašė brošiūrą „Ką turime veikti dėl mūsų išganymo?“ (1895 m.). 1895 m. išvertė prancūzų rašytojo L. Kladelio apysakaitę „Vienakis“, 1896 m. – V. Hugo "Vaišės Jėzaus Kristaus pas popiežių Pijų IX", 1900 m. – S. Kravčinskio-Stepniako "Olga Liubartovičiūtė".
Amerikietė žmona

Turinys

Laikinai Jungtinėse Valstijose dirbantis dėstytojas iš Italijos Eduardo įsimyli ir veda Editą. Jau vestuvių dieną jam į akis krinta jos draugė Ana, ištekėjusi už Editos brolio Sašos. Abi poros išsirengia į povestuvinę kelionę į Veneciją, kur Eduardo jausmai Anai dar labiau suliepsnoja ir sulaukia atsako. Grįžę į Valstijas, jiedu tampa meilužiais, o Ana prisipažįsta, kad jos santuoka su Saša fiktyvi, nes pastarasis yra gėjus.
Nepaisant meilužės, Eduardo pavydi Editai vyrų dėmesio. Kartą šį išvyksta į komandiruotę ir nors laisvas dienas Eduardo leidžia su Ana, jam kelia nerimą ar žmona taip pat neturi meilužio. Įtarimas dar labiau sustiprėja, kuomet jis, nuvykęs į Editos darbovietę, sužino, kad ši tiesiog pasiėmė atostogų. Kuomet ji, grįžta, Eduardo iškelia sceną ir jį nuramina tik Saša, išvedęs į kitą kambarį ir pasakęs tiesą – jo sesuo serga smegenų vėžiu ir jie kartu lankėsi pas įvairius gydytojus.
Filmo pabaigoje rodomos Editos laidotuvės ir Eduardo, duodantis priesaiką tapti Jungtinių Valstijų piliečiu...
Redingas

Istorija

Miestas įkurtas VIII a. ir lotyniškai buvo žinomas kaip Readingum. 1086 m. jame gyveno apie 600 žmonių. 1121 m. įkurta abatija. XVIII a. klestėjo geležies pramonė.

Ekonomika

Svarbus technologinis ir prekybinis centras. Yra Temzės verslo parkas (Symantec, ING Direct, Microsoft, Oracle, Sage ir kt.). Yra Redingo universitetas (įkurtas 1892 m.).
Janina Drazdauskaitė

Biografija

Nuo 1934 m. mokėsi J. Kiakšto baleto studijoje Kaune, mokytojai Vera Karali, Jurgis Kiakštas, Nikolajus Zverevas, Anatolijus Obuchovas, Vera Nemčinova. 1934-1944 m. šoko Valstybės teatro baleto trupėje. 1935 m. su lietuvių baleto trupe gastroliavo Monte Karle ir Londone. 1944 m. pasitraukė į Vieną, 1949 m. – į Australiją. 1954 m. eksternu baigė baleto pedagogiką Karališkojoje šokio akademijoje Londone. Iki 1958 m. dėstė Karališkosios akademijos choreografijos mokykloje Perte (Vakarų Australijos valstija). Su JAV baleto pedagogu J. Šneideriu sukūrė baleto dėstymo metodiką. Dėstė Australijos, JAV, Kosta Rikos, Japonijos, 1997 m. Lietuvos ir kitose baleto mokyklose, universitetuose.
Ji įtraukta į žymios baleto pedagogės Gretchen Vard Varen knygą „Baleto mokymo menas. Dešimt XX amžiaus meistrų“.
Vainuto valsčius

Vainuto valsčius buvo Žemaitijoje. Centras – Vainutas.
Jonas Pacas

Biografija

Lietuvos magnatų Pacų giminės atstovas, herbo „Gozdawa“ savininkas. Smolensko kašteliono Dominyko Mikalojaus Paco (? – 1579) ir Anos Andrejevnos Lozaitės vyresnysis sūnus. Jaunesnysis brolis – Bresto pakamaris Mikalojus Dominykas Pacas (? – 1595).
1580 metais Jonas Pacas gavo Lietuvos didžiojo taurininko pareigybę. 1587 metų seime pasiūlė išrinkti į ATR karaliaus postą Maskvos carą Fiodorą Jonovičių. 1588 Lenkijos karalius Zigmantas Vaza leido jam išpirkti Kameneco seniūniją iš Bresto vaivados Gavrilo Gornostajaus. Tais pačiais metais pardavė Kuno miestelį prie Nesvyžiaus kunigaikščiui Mikalojusi Kristupui Radvilai Našlaitėliui už 12 000 kapų grašių.
1589 metų balandį Jonas Pacas gavo didžiojo tijūno titulą, o 1600 metų kovą buvo paskirtas Minsko vaivada. 1592 metais Jonas Pacas buvo išrinktas seimo maršalka.
Iš pradžių išpažino kalvinizmą, 1600 metais perėjo į Romos katalikų tikėjimą.
Jonas Pacas nupirko Čartorisko miestą Voluinėje iš kunigaikščio Jurgio Čartoriskio, kuris gavo teisę gyventi Čartorisko pilyje septynerius metus. Tačiau Jonas Pacas tuo buvo nepatenkintas ir pats apsigyveno pilyje. Atsakydamas Jurgis Čartoriskis 1602 metų gruodžio 5 dieną su savo žmonėmis ir draugais Benediktu Gulevičiumi ir Braclavo kaštelionu Mykolu Semaška užpuolė Čartoriską ir sumušė Paco žmones, o jį patį sužeidė. Jonas Pacas užpuolikus padavė į karališkąjį teismą, bet 1603 metais jie susitaikė, padedant Vilniaus vaivadai, kunigaikščiui Kristupui Radvilai ir Voluinės vaivadai Alekasndrui Ostrogiškiui. Jurgis Čartoriskis atsisakė laisvo pragyvenimo Čartoriske ir pardavė jį už 400 000 auksinų, o Jonas Pacas savo ruožtu įtraukė pilį ir Muravico miestelį į Voluinės vaivadiją.
Buluno ulusas

Geografija

Teritorija išsidėsčiusi Laptevų jūros pakrantėje, ribojasi su Ust Janos, Verchojansko, Evenų-Bytantajaus, Žigansko, Olenioko, Anabaro ulusais. Ulusui pavaldžios Naujojo Sibiro salos. Teritorija yra Šiaurės Sibiro žemumoje, išraižytoje upių slėnių ir kalvagūbrių. Svarbiausios upės – Lena, Oleniokas, Omolojus, Chara Ulachas. Ulusui priklauso viena didžiausių pasaulyje, pelkėta Lenos delta. Šiaurėje būdinga tundra, kuri pietuose palaipsniui pereina į maumedžių retmiškius.
Vilija Bačionienė

Biografija

1980 m. baigė Telšių 5-ąją vidurinę mokyklą. 1985 m. baigė Kauno politechnikos institutą, inžinierė matematikė, 2009 m. Kauno technologijos universitete baigė viešąjį administravimą.
Nuo 1992 m. Valstybinio socialinio draudimo fondo valdybos Telšių skyriaus vyriausioji informacinių sistemų specialistė. 
Nuo 1999 m. Lietuvos socialdemokratų partijos Telšių rajono skyriaus narė, nuo 2003 m. skyriaus pirmininko pavaduotoja. Nuo 2011 m. Telšių rajono savivaldybės tarybos narė. 
Stalo tenisininkė, Telšių stalo teniso klubo „Vytas“ narė. Vaikai Dovilė, Agnė, Karolis.
Talorkas III

Biografija

Brude II brolis. „Piktų kronikoje“ kalbama, kad „Talorkas III valdė dvylika metų tarp Brude II ir Talorkano I. „Olstero analuose“ ir „Tigernacho analuose“ minima jo mirtis.